钦定古今图书集成/明伦汇编/氏族典/第639卷 > 《郑樵通志》 > 纥石烈胡失门
## 钦定古今图书集成/明伦汇编/氏族典/第639卷 > 《郑樵通志》 > 纥石烈胡失门

按《金史纥石烈胡失门传》：“胡失门，上京路猛安人。明
昌五年进士，累官补尚书省令史，除中都路度支判
官，调河北东路都勾判官，累官翰林直学士，大理卿、
右谏议大夫。兴定二年伐宋，充元帅左都监，纥石烈
牙吾塔参议官。牙吾塔至楚州，不待行省仆散安贞
节制，辄进兵。宋人坚壁不出，野无所掠，军士疲乏，饿”
死相望，直前至江而复。安贞劾奏之，牙吾塔坐不奉
诏，约《胡失门》不矫正，特诏原之。改同知彰德府事，五
迁吏部尚书。五年，拜御史大夫。元光元年，兼大司农。
二年，薨。宣宗辍朝，百官致奠。